
EXPUNERE DE MOTIVE PRIVIND OPORTUNITATEA
PROIECTULUI DE HOTĂRÂRE
privind delegarea gestiunii serviciului public de curațare și transport al zăpezii de pe căile publice și menținerea în functiune a acestora pe timp de polei sau îngheț în Municipiul Timișoara și aprobarea Oportunității deciziei de delegare, Caietului de sarcini și anexele la acesta, Acordul - cadru și modelul de Contract subsecvent pentru delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara

1. Descrierea situației actuale
Contractele de delegare a gestiunii activităţii de curăţare şi transport a zăpezii de pe căile publice şi menţinerea acestora pe timp de polei sau de îngheţ pentru cele 6 sectoare din Municipiul Timişoara, încheiate între Retim Ecologic Service SA, respectiv Drumuri Municipale SA au încetat la data de 30.04.2018.

Municipiul Timisoara, în calitate de autoritate contractantă a demarat, în cursul anului 2018, procedura de licitație deschisă pentru atribuirea unui acord cadru de servicii de deszăpezire prin intermediul SEAP, cu termen de deschidere a ofertelor data de 04.12.2018, licitație care a fost anulată iar urmare a răspunsului ANAP prin Avizul nr.21985/113/AC/31.01.2019, a condus la anularea de către autoritatea contractantă a procedurii de negociere fără publicarea prealabilă a unui anunț de participare.

Având în vedere faptul că, la momentul de față, autoritatea contractantă nu mai are în derulare contracte de deszăpezire și ținând cont de prevederile Legii nr. 51/2006 privind serviciile comunitare de utilități publice, se impune demararea unei proceduri privind achiziționarea serviciilor de curățare si transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara pentru care este necesar a se aproba delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț, Oportunitatea deciziei de delegare, Caietul de sarcini și anexele la acesta, Acordul - cadru și modelul de Contract subsecvent aferent serviciilor mai sus menționate.  
2. Schimbări preconizate și rezultate așteptate

Asigurarea unui serviciu de deszăpezire performant, care să satisfacă nevoile comunității locale în perioada sezonului de iarnă, în mod continuu, fără întreruperi, prin desfășurarea de activități de curățare si transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara  în vederea menținerii în stare practicabilă a căilor de circulație și a trotuarelor de pe raza Municipiului Timișoara.
3. În concluzie, propunem aprobarea delegării gestiunii serviciului public de curățare și transport al zăpezii de pe căile publice și menținerea în functiune a acestora pe timp de polei sau îngheț în Municipiul Timișoara și aprobarea Oportunității deciziei de delegare, Caietului de sarcini și anexele la acesta, Acordul - cadru și modelul de Contract subsecvent pentru delegarea gestiunii serviciului public de curățare și transport al zăpezii de pe căile publice și menținerea în funcțiune a acestora pe timp de polei sau îngheț în Municipiul Timișoara.

